|  |
| --- |
| **Ν 4483/2017: Δημοτ. Επιχειρήσεις Ύδρευσης Αποχέτευσης θέματα ΟΤΑ (702522)** |

|  |  |
| --- | --- |
| **Αρθρο** | **32** |
| **[Κατά εξουσιοδότηση Εκδοθέντα και Εφαρμοστικά Νομοθετήματα](javascript:open_exous('702522','17','32'))** | **2** |
| **[Προισχύσασες μορφές άρθρου](javascript:open_oldver('702522','17','32'))** | **4** |

«Άρθρο 32

Παροχή κινήτρων σε εργαζομένους από Ο.Τ.Α. ορεινών και νησιωτικών περιοχών

«1. Οι ορεινοί δήμοι του **[άρθρου 1](javascript:open_article_links(514972,'1'))** του ν. **[3852/2010](javascript:open_links('702522,514972'))** (**[Α` 87](javascript:open_fek_links('%CE%91','87','2010'))**), οι δήμοι με πληθυσμό έως 30.000 κατοίκους, των οποίων τουλάχιστον το πενήντα τοις εκατό (50%) των δημοτικών κοινοτήτων χαρακτηρίζονται ως ορεινές στο Μητρώο Δήμων, Κοινοτήτων και Οικισμών της ΕΛ.ΣΤΑΤ., οι νησιωτικοί δήμοι, τα νομικά πρόσωπα αυτών, καθώς και οι Ο.Τ.Α. β` βαθμού στην εδαφική περιφέρεια των οποίων ανήκουν οι προαναφερόμενοι δήμοι, μπορούν να παρέχουν δωρεάν σίτιση και κατάλυμα διαμονής:

**α) στους υπάλληλους τους, μονίμους και με σχέση εργασίας ιδιωτικού δίκαιου, αορίστου ή ορισμένου χρόνου,**

β) στο ιατρικό, παραϊατρικό και νοσηλευτικό προσωπικό των κέντρων υγείας και των δημόσιων νοσοκομείων, στο προσωπικό του Εθνικού Κέντρου Άμεσης Βοήθειας (Ε.Κ.Α.Β.),

γ) στο ένστολο προσωπικό της Ελληνικής Αστυνομίας, του Λιμενικού Σώματος - Ελληνικής Ακτοφυλακής και του Πυροσβεστικού Σώματος και

δ) στους αναπληρωτές εκπαιδευτικούς πρωτοβάθμιας και δευτεροβάθμιας εκπαίδευσης και μέλη Ειδικού Εκπαιδευτικού Προσωπικού (Ε.Ε.Π.) και Ειδικού Βοηθητικού Προσωπικού (Ε.Β.Π.), οι οποίοι παρέχουν υπηρεσία στις περιοχές δικαιοδοσίας τους.

Η παροχή του προηγούμενου εδαφίου μπορεί να χορηγείται και σε υπαλλήλους που αποσπώνται στους δήμους αυτούς για τη στελέχωση των Υπηρεσιών τους. Ο υπολογισμός του πληθυσμού γίνεται σύμφωνα με τα στοιχεία μόνιμου πληθυσμού της τελευταίας απογραφής.

**Η παροχή του πρώτου εδαφίου επιτρέπεται να καταβάλλεται σε είδος και με τη μορφή χρηματικού επιδόματος προς κάλυψη της σχετικής δαπάνης των δικαιούχων**. **Με την απόφαση του οικείου** δημοτικού, **περιφερειακού** ή Διοικητικού **Συμβουλίου** της παρ. 2, εξειδικεύεται ο τρόπος παροχής της σίτισης και του καταλύματος διαμονής και καθορίζεται το ύψος του χρηματικού επιδόματος.

Το συνολικό ύψος της παροχής, σε είδος και σε χρήμα, δεν μπορεί να υπερβαίνει τη δαπάνη των δικαιούχων.»

\*\*\* Η παρ.1, όπως είχε αντικατασταθεί με το **[άρθρο 55](javascript:open_article_links(778902,'55'))** Ν.**[4735/2020](javascript:open_links('702522,778902'))**,ΦΕΚ Α 197,

το **[άρθρο 26](javascript:open_article_links(795981,'26'))** Ν.**[4807/2021](javascript:open_links('702522,795981'))**,ΦΕΚ Α 96, και με το **[άρθρο 88](javascript:open_article_links(830311,'88'))** Ν.**[5003/2022](javascript:open_links('702522,830311'))**,

ΦΕΚ Α 230,τροποποιήθηκε ως άνω με το άρθρο 34 Ν. **[5056/2023](javascript:open_links('702522,848028'))**, **[ΦΕΚ Α 163/06.10.2023](javascript:open_fek_links('%CE%91','163','2023'))**.

ΠΡΟΣΟΧΗ: `Εναρξη ισχύος,σύμφωνα με το άρθρο 54 παρ.3 του αυτού νόμου,

ΑΠΟ τη 14η.12.2022.

2. Για τις ανωτέρω παροχές λαμβάνεται απόφαση από το οικείο Δημοτικό ή Διοικητικό Συμβούλιο, με την οποία εξειδικεύονται οι κατά περίπτωση παροχές και το χρονικό διάστημα ισχύος αυτών, κατόπιν βεβαίωσης της ύπαρξης ανάλογων πόρων από την οικονομική υπηρεσία του Ο.Τ.Α.

**3. Τα ανωτέρω δεν ισχύουν για τους κατοίκους των περιοχών αυτών ή τους συζύγους τους ή τα ανήλικα τέκνα αυτών που έχουν την πλήρη κυριότητα ή την επικαρπία κατοικίας στην περιοχή υπηρέτησης.**

4. Οι παροχές της παραγράφου 1 μπορούν να χορηγούνται υπό τις ίδιες προϋποθέσεις, και από νησιωτικούς δήμους με πληθυσμό μεγαλύτερο των 18.000 κατοίκων, εφόσον αφορούν αποκλειστικά εργαζομένους που υπηρετούν σε αυτοτελή νησιά που συνιστούν τοπικές κοινότητες αυτών.

5. Με κοινή απόφαση των Υπουργών Εσωτερικών και Οικονομικών καθορίζεται σύστημα παρακολούθησης των οικονομικών αποτελεσμάτων της εφαρμογής του άρθρου αυτού.».

\*\*\* Το άρθρο 32 αντικαταστάθηκε ως άνω με το **[άρθρο 349](javascript:open_article_links(713333,'349'))** Ν.**[4512/2018](javascript:open_links('702522,713333'))**,**[ΦΕΚ Α 5/17.1.2018](javascript:open_fek_links('%CE%91','5','2018'))**.